text: उन्होंने कहा कि दूसरी तरफ, कांग्रेस बहुलवाद, विविधता, विभिन्न धर्मों व समुदायों के बीच भाईचारा और सद्भाव के सभ्यतागत मूल्यों का प्रतिनिधित्व करती है। उन्होंने कहा कि भारत के मूल्य और मूल सिद्धांत हमारी सभ्यतागत भूमिका की स्पष्ट गारंटी देते हैं। कांग्रेस के सभी नेताओं को भाजपा की घृणा को खरिज करने के लिए शब्द व वाक्य बोलते समय इस बात का अहसास होना चाहिए कि यह ऐतिहासिक जिम्मेदारी (मूल्यों की रक्षा करने की) हमारे कंधों पर है। इससे पहले कांग्रेस नेता जयवीर शेरगिल ने पार्टी मुख्यालय में संवाददाताओं से कहा कि भारत का लोकतंत्र इतना मजबूत है कि सरकारें आती जाती रहें, लेकिन यह देश कभी पाकिस्तान नहीं बन सकता। भारत एक बहुभाषी और बहुधर्मी देश है। उन्होंने कहा कि मैं कांग्रेस के हर नेता और कार्यकर्ता से आग्रह करूंगा कि वे इस बात का ध्यान रखें कि किस तरह के बयान देने हैं।